

**KRITERIJI**

**ZA SUDJELOVANJE U POZIVU ZA PRIKUPLJANJE PRIJEDLOGA PROGRAMA ZA IZRADU PROGRAMA JAVNIH POTREBA U SPORTU**

Pravo podnošenja prijave programa imaju sportski klubovi i savezi, odnosno sve pravne ili fizičke osobe koje temeljem Zakona o sportu mogu obavljati sportsku djelatnost, uz uvjet da imaju sjedište odnosno prebivalište u Velikoj Gorici.

Da bi program udruge mogao biti uvršten u Program javnih potreba u sportu, predlagatelj mora zadovoljavati opće i posebne uvjete. Posebni uvjeti su navedeni uz svaku pojedinu programsku aktivnost iz poziva.

**Opći uvjeti**

* da je upisan u Registar udruga Republike Hrvatske/sudski registar te u Registar neprofitnih organizacija u Ministarstvu financija pri Trgovačkom sudu,
* da djeluje na području Velike Gorice najmanje tri godine
* da ima sjedište ili prebivalište u Velikoj Gorici,
* da se protiv odgovorne osobe prijavitelja ne vodi kazneni postupak,
* da vodi transparentno financijsko poslovanje u skladu sa zakonskim propisima,
* da je prijavitelj osigurao ljudske i materijalne resurse za provedbu prijavljenoga programa/aktivnosti,
* da je upisan u registar sportskih djelatnosti,
* udruga mora biti razvrstana od strane Državnog zavoda, a prema Pravilniku o razvrstavanju poslovnih subjekata prema Nacionalnoj klasifikaciji djelatnosti u djelatnosti pod brojem 92.6 - Sportske djelatnosti i to 92.62.2 - Ostale sportske djelatnosti, osim marina,
* da je član gradskog, županijskog i nacionalnog sportskog saveza odnosno odgovarajuće udruge udružene u Hrvatski olimpijski odbor ukoliko isti postoje.

***Opći uvjeti - dokumentacija:***

*1. izvadak iz registra:*

* 1. *za udruge: izvadak iz Registra udruga Republike Hrvatske ili preslika važećeg Rješenja o upisu u Registar udruga Republike Hrvatske,*
	2. *za trgovačka društva: izvadak iz sudskog Registra ne stariji od 6 mjeseci,*
1. *zapisnik sa zadnje održane skupštine udruge*
2. *presliku isprave kojom se dokazuje stručna osposobljenost osoba koje će realizirati prijavljeni program,*
3. *potvrdu o upisu u Registar neprofitnih organizacija (RNO) - za udruge,*
4. *prijedlog programa uz detaljno obrazloženje,*
5. *presliku osobne iskaznice kada je predlagatelj fizička osoba,*
6. *potvrdu da se protiv prijavitelja ne vodi kazneni postupak kada je predlagatelj fizička osoba.*

**Treninzi i natjecanja sportaša - Program A**

1. ***sportske aktivnosti djece predškolske dobi (sportske škole):***
* pravo na prijavu programa - pravne i fizičke osobe,
* suglasnost Ministarstva znanosti obrazovanja i sporta na program sportskih aktivnosti za predškolsku dob ili programi koji se provode u suradnji s Hrvatskim olimpijskim odborom (HOO),
* prijavitelj je osigurao ljudske i materijalne resurse za provedbu prijavljenoga programa/aktivnosti.

***2 . program sportske škole, (program sportske obuke mladih-početnici),***

1. ***programi treninga i natjecanja sportaša mlađih dobnih kategorija,***
2. ***program treninga i natjecanja sportaša seniorske dobne kategorije,***
3. ***dodatno financiranje stručnog rada.***

**Posebni uvjeti:**

Sportski klub mora:

* imati osigurane uvjete za provedbu programa treninga i natjecanja sportaša (sportski objekt koji udruga koristi mora biti u skladu s propisima nacionalnog saveza za provedbu treninga i natjecanja te udruga mora imati dovoljan broj termina za provedbu programa u skladu s normativima Zajednice športskih udruga grada Velike Gorice),
* raspolagati odgovarajućim stručnim kadrom za provođenje programa u skladu s odredbama Zakona o sportu,
* provoditi  programe treninga i natjecanja sportaša sukladno propozicijama nadležnih saveza najmanje tri godine prije podnošenja zahtjeva za sufinanciranje programa iz Proračuna grada Velike Gorice,
* voditi detaljnu evidenciju članova sportske škole, registriranih sportaša mlađih dobnih kategorija, registriranih sportaša *seniorske dobne kategorije,*
* aktivno sudjelovati na natjecanjima:
	+ sudjelovanje u obveznim ligama i kup natjecanjima koje organizira nadležni savez za sportove s ligaškim sustavom natjecanja,
	+ sudjelovanje na državnim prvenstvima i kupovima koje organizira nadležni savez za sportove s pojedinačnim sustavom natjecanja.

***Dokumentacija za dokazivanje ispunjavanja posebnih uvjeta:***

1. *dokaz o osiguranome prostoru za izvođenje programa treninga i natjecanja (ugovor ili suglasnost o korištenju sportskog objekta),*
2. *preslike dokaza o stručnoj spremi svih osoba koje provode stručni rad,*
3. *dokaze o sudjelovanju na službenim natjecanjima organiziranim od strane nacionalnog ili međunarodnog sportskog saveza (bilten ili drugi oblik informiranja o natjecanjima),*
4. *evidenciju o članstvu - spisak iz knjige evidencija članstva,*
5. *ispunjen obrazac općih podataka te obrazac A.*

Kriteriji:

* rezultatska dostignuća postignuta u službenim nacionalnim i međunarodnim natjecanjima,
* broj aktivnih registriranih sportaša u sustavu natjecanja ne smije biti manji od 15 sportaša,
* broj registriranih sportaša s kojima se provodi program treninga i natjecanja, broj sportaša po selekciji u odnosu na propisane pedagoške standarde provedbe sportskog programa,
* broj neregistriranih sportaša s kojima se provodi program sportske obuke i sportskog treninga,
* rang sporta kojemu klub pripada prema rangiranju sportskih grana Zajednice športskih udruga grada Velike Gorice,
* minimalno 50% dobnih selekcija obuhvaćenim sportskim programom u redovitim sustavima natjecanja koje sprovodi nacionalni savez u odnosu na mogući broj dobnih selekcija,
* broj i vrsta stručnog kadra koji provodi program treninga i natjecanja,
* organiziranost kluba,
* programi sportske škole i sportaša seniorske dobne kategorije priznaju se isključivo klubovima koji provode program treninga i natjecanja sportaša mlađih dobnih kategorija, osim u sportskim granama gdje bavljenje sportom nije moguće ili preporučljivo prije seniorske dobne kategorije,
* kvaliteta izvještavanja o izvršenju programa.

**Napomena: klubovi koji ne ispunjavaju sve gore navedene kriterije nemaju pravo na sufinanciranje programa.**

***Sufinanciranje stručnog rada - Obrazac treneri***

Opći kriteriji - klub predlagač programa:

1. Rang sporta kojemu klub pripada u skladu s rangiranjem sportskih grana Zajednice športskih udruga Grada Velike Gorice,
2. Rezultatska dostignuća postignuta u službenim nacionalnim i međunarodnim natjecanjima u prethodne dvije godine,
3. Broj registriranih sportaša s kojima se provodi program treninga i natjecanja sportaša,
4. Broj sportaša po dobnoj selekciji u odnosu na standarde provedbe sportskog programa,
5. Broj neregistriranih sportaša s kojima se provodi program sportske obuke i sportskog treninga,
6. Broj dobnih selekcija obuhvaćenih sportskim programom u odnosu na mogući broj dobnih selekcija s kojima klub može provoditi program,
7. Broj osoba koje obavljaju stručni rad i vrsta stručnog kadra koji provodi program treninga i natjecanja (vrsta radnog statusa u klubu, sportska stručna sprema),
8. Organiziranost kluba i kvaliteta programskog i financijskog izvještaja.

Kriteriji koji se odnose na selekciju za koju se predlaže program:

1. Stručna osposobljenost i dosadašnja postignuća osobe predložene za provedbu programa, trenutni radni status trenera u klubu kojeg se predlaže uključiti u program,
2. Kvaliteta predloženog programa, broj predloženih treninga s obzirom na mogućnosti provedbe (dosadašnje iskustvo, infrastruktura i sl.),
3. Iskustvo kluba u dosadašnjoj provedbi predloženog programa,
4. Važnost predloženog programa za klub, sport i sportsku granu u Velikoj Gorici i Hrvatskoj.

Posebni kriteriji (dodatna vrijednost programa):

1. Voditelj sportske škole kluba,
2. Instruktor ili mentor ostalim trenerima u klubu,
3. Suradnja s drugim klubovima istog sporta s područja grada Velike Gorice.

Primjer opisa poslova koje trener obavlja u klubu:

* planiranje i programiranje treninga,
* pripremanje za trening i druge oblike neposrednoga trenažnog rada,
* planiranje natjecateljske sezone određenih kategorija sportaša,
* izrada pisanih dnevnih priprema i tjednih ili mjesečnih izvedbenih programa,
* ažurno vođenje dnevnika rada,
* vođenje sportaša tijekom nastupa na natjecanjima te briga o njima na odlasku na natjecanje i povratku s natjecanja,
* redovito izvještavanje ovlaštenih tijela,
* stalno stručno usavršavanje, sudjelovanje u javnoj djelatnosti kluba, sudjelovanje u radu stručnih tijela i povjerenstava,
* sudjelovanje u provedbi ostalih aktivnosti kluba i ZŠUGVG,
* briga o uređenju i ispravnosti prostora za trening, trenažnim sredstvima i pomagalima,
* suradnja sa školama, roditeljima i ostalim klubovima istog sporta s područja grada Velike Gorice,
* vođenje evidencije o radu i izvještavanje kluba i ZŠUGVG.

Razmatrat će se programi klubova ili udrugakoji ispunjavaju dolje navedene kriterije:

* klubovi dosadašnji korisnici programa stručni rad ili ostali klubovi, članovi ZŠUGVG koji su prioritetno iz sportova prve i druge kategorije ZŠUGVG,
* klubovi koji u svom redovnom radu obuhvaćaju više od 50% dobnih selekcija priznatih od strane nacionalnog saveza (program Treninzi i natjecanje sportaša),
* klubovi koji imaju ugovorene odnose o radu ili djelu s najmanje tri trenera.

Program se može odobriti u predviđenom Programom javnih potreba u sportu kao sufinanciranje programa i trener sklapa Ugovor o radu sa sportskim klubom ili udrugom.

**Ponuda obvezno mora sadržavati:**

* obrazac treneri 2021,
* kratak životopis predloženog trenera za program stručnog rada,
* skraćeni izvještaj o radu u 2020. godini,
* natjecateljski plan za 2021. (ili za sezonu 2020./2021.),
* očekivano poboljšanje rada kluba i sportske grane u Velikoj Gorici po prihvaćanju programa,
* Po prijedlogu stručne službe ZŠUGVG, ocjene programa komisije i Izvršnog odbora, izrađuje se lista programa koji se predlažu u sklopu programa Treninzi i natjecanje sportaša u 2021. godini.

**Funkcioniranje sustava sporta - Program B**

* + 1. *udruženja stručnih osoba*

Pravo na predlaganje programa:

* + 1. *izdavačka i promidžbena djelatnost - pravne i fizičke osobe,*
		2. *istraživačko - razvojni programi - pravne i fizičke osobe,*
		3. *informatizacija.*

Posebni uvjeti:

* imati osigurane ljudske i materijalne resurse za provedbu prijavljenoga programa/aktivnosti

*Dokumentacija za dokazivanje ispunjavanja posebnih uvjeta:*

* *obrazac općih podataka (aktivnosti izdavačke i promidžbene djelatnost, istraživačko - razvojni programi i informatizacija),*

Kriteriji:

Udruženja stručnih osoba u sportu

* važnost programa djelovanja udruge za sport grada Velike Gorice

**Organizacija međunarodnih, tradicionalnih i prigodnih priredbi - Program C**

Posebni uvjeti:

* pravo na prijavu programa imaju pravne i fizičke osobe,
* imati osigurane ljudske i materijalne resurse za provedbu prijavljenoga programa/aktivnosti.

*Dokumentacija za dokazivanje ispunjavanja posebnih uvjeta:*

* *dokumenti koju dokazuju mogućnost i pravo na organizaciju priredbe od strane nadležne međunarodne ili nacionalne organizacije,*
* *dokument koji dokazuje pokroviteljstva i suorganizatore,*
* *dokument koji dokazuje interes sudionika na priredbi,*
* *izvještaj sa prethodno održanih priredbi,*
* *ispunjen obrazac opći podaci.*

Kriteriji:

* suorganizatori i pokrovitelji priredbi,
* kategorija sporta prema kategorizaciji sportova ZŠUGVG,
* natjecateljska važnost prema kategoriji sportskih natjecanja Hrvatskog olimpijskog odbora,
* broj država, klubova ili sportaša sudionika,
* materijalni i kadrovski uvjeti za organizaciju natjecanja,
* iskustvo u dosadašnjoj organizaciji,
* medijski značaj natjecanja,
* financijski uvjeti (opravdanost s obzirom na priloženi plan prihoda i rashoda).

**Organizacija i provedba zdravstvenih pregleda - Program D**

Posebni kriteriji:

* organizacija i provedba zdravstvenih pregleda odnosi se isključivo na registrirane sportaše i sportašice koji se natječu u službenim natjecanjima odobrenim od nacionalnog saveza.

U Velikoj Gorici,\_\_\_\_\_\_\_\_\_\_\_\_\_ 2021. godine.

**ZAJEDNICA ŠPORTSKIH UDRUGA GRADA VELIKE GORICE**